Reshma Shetty

Reshma Shetty (Manchester, 1977ko azaroaren 2a) Ingalaterran jaiotako aktorea da, ibilbide artistikoa Estatu Batuetan egin duena. Royal Pains telesailean Divya Katdare-en papera betetzeagatik da ezaguna.

Biografia 
Manchesterren jaio zen indiar jatorriko familia hindu batean. 15 urte zituela Estatu Batuetara joan zen eta Richmonden (Virginia) hazi zen. Ahots lehiaketatan arrakasta handia izan zuen eta opera ikasketetan graduatu zen. Kentuckyko Unibertsitatean musika masterra egin zuen eta Cincinnatiko Musika Kontserbatorioan artista diploma eskuratu zuen 2005ean.

2006an Bombay Dreams musikalean emakumezko protagonista izan zen eta Rafta, Rafta... musikalean ere hartu zuen parte. 2009an Royal Pains telesailean Divya Katdare-ren rola betetzen hasi zen eta 2016 artean jarraitu zuen. Ondoren beste telesail batzuetako protagonista izan da, baina ez du halako arrakastarik izan berriz.

Indian Dove markaren ezpainetako barra hidratatzailearen iragarkietako aurpegi ezaguna da.

Bizitza pertsonala 
New Yorken bizi da, Royal Pains bertan grabatzen baita. Bombay Dreams musikalean ezagutu zuen Deep Katdarerekin ezkondu zen 2011ko martxoaren 19an. 2015ean Ariya Eliana jaio zen.

Filmografia

Filmeak

Telesailak

Musikalak

Erreferentziak

Kanpo estekak 

 Aktorearen IMDBko fitxa irakurgai 

Manchestertarrak
Ingalaterrako aktoreak
Ameriketako Estatu Batuetako emakume aktoreak